Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 2971

b) foglalkozási, szociális, mentális, fizikai problémát, vagy rendellenességet okoz, illetve azt súlyosbítja. Pszichoaktív szerek - (Psichoactive substances) Az alkohol, az ópium-rokon-, a cannabis-rokonanyagok, a nyugtató és hipnotikus anyagok, a kokain, a tudatállapotot befolyásoló egyéb szerek, a hallucinogén anyagok és az illó oldószerek a kávé és a dohány kivételével. Minőségbiztosítási rendszer (Quality system) – a szervezet dokumentált eljárásai és irányelvei, és ezen irányelvek és eljárások belső auditjai, a minőség tökéletesítése érdekében hozott ajánlások és felülvizsgálatok kezelése. Jogosított légiforgalmi irányító - (Rated air traffic controller) Olyan légiforgalmi irányító, aki szakszolgálati engedéllyel és az általa gyakorolt tevékenységre érvényes jogosítással rendelkezik. Jogosítás - (Rating) A szakszolgálati engedélybe bejegyzett, vagy a szakszolgálati engedélyhez tartozó, annak részét képező felhatalmazás, amely a szakszolgálati engedélyt érintő külön feltételeket, jogosításokat vagy a korlátozásokat rögzíti. Érvényesség elismerése (szakszolgálati engedély) - (Rendering (a licence) valid) Valamely Szerződő Állam saját szakszolgálati engedély kiadását helyettesítő olyan tevékenység, amellyel a más Szerződő Állam által kiadott szakszolgálati engedélyt saját kiadású szakszolgálati engedélyével egyenértékűnek ismer el. Karbantartási nyilatkozat aláírása - (Sign a maintenance release (to) A 6. Annexben szereplő karbantartási nyilatkozat kiadásával annak igazolása, hogy a karbantartási munkát a vonatkozó légialkalmassági szabványokkal megegyezően kielégítő módon elvégezték. Szignifikáns (Significant) – a 6. fejezetben szereplő egészségügyi előírások szövegvonatkozásaiban a „szignifikáns” kifejezés olyan természetű dologra utal, amely valószínűsíthetően veszélyeztetheti a repülés biztonságát. Egyedül- repülési idő - (Solo flight time) Az az időtartam, amely alatt a növendék pilóta egyedül tartózkodik a légijárműben. Fenyegetés (Threat) – olyan események, vagy hibák, amelyek függetlenek a repülési személyzet cselekedeteitől, megnövelik az üzemeltetés bonyolultságát, és amelyeket kezelni kell a biztonság megfelelő szintjének fenntartása érdekében. Megjegyzés: lásd az Annex 13 E mellékletét –„Légijármű balesetek és események kivizsgálása.” leírás üzemeltető személyzetek részére. Fenyegetés kezelése (Threat management) –a fenyegetések felderítése, és a válaszul tett ellenintézkedések annak érdekében, hogy a fenyegetések következményei csökkenjenek vagy kiküszöbölhetőek legyenek, valamint a hibák vagy a nemkívánatos légijármű helyzetek előfordulási valószínűsége csökkenjen. Megjegyzés (Note): lásd a C. Melléklet 3. Fejezetét (PANS- Doc. 9868TRG), valamint a 314 értesítőt TEM (Threat and Error Management) (Fenyegetés és Hibakezelés) az ATC-ben a nemkívánatos államok leírásban.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes